ຫວຽດນາມຕັ້ງໜ້າປະກອບຄຳເຫັນໃນວາລະປຶກສາຫາລືຂອງສະພາສິດທິມະນຸດ ສປຊ
ທ່ານ ຫງວຽນແທງຈູງ ເອກອັກຄະລັດຖະທູດວິສາມັນຜູ້ມີອຳນາດເຕັມ
ຫົວໜ້າຄະນະປະຕິບັດງານ ຫວຽດນາມ ປະຈຳ ສປຊ
(ພາບຫວຽດນາມ+)
ນອກກອງປະຊຸມປະຈຳໄລຍະຄັ້ງທີ 32 ສະພາສິດທິມະນຸດສະຫະປະຊາຊາດ ທີ່ພວມດຳເນີນຢູ່ ເຊີແນວ (ສະວິດ), ຫວຽດນາມ ເຂົ້າຮ່ວມການໂອ້ລົມສົນທະນາສາກົນ ແນະນຳບົດລານງານຄົ້ນຄວ້າກ່ຽວກັບຜົນກະທົບຈາກການປ່ຽນແປງຂອງດິນຟ້າອາກາດເຖິງສິດສາທາ ລະນະສຸກ. ກ່າວຄຳເຫັນທີ່ການໂອ້ລົມສົນທະນາ, ທ່ານ ຫງວຽນແທງຈູງ ເອກອັກຄະລັດຖະທູດວິສາມັນຜູ້ມີອຳນາດເຕັມ, ຫົວໜ້າຄະນະປະຕິບັດງານ ຫວຽດນາມ ປະຈຳ ສປຊ, ອົງການການຄ້າໂລກ ແລະ ບັນດາອົງການຈັດຕັ້ງສາກົນອື່ນໆຢູ່ ເຊີແນວ ຖືວ່າ ບັນດາຜົນກະທົບຈາກການປ່ຽນແປງຂອງດິນຟ້າອາກາດ ແມ່ນບັນດາບັນຫາ ເຊິ່ງ ຫວຽດນາມ ພວມຕ້ອງປະເຊີນໜ້າ. ຕໍ່ໜ້າບັນດາສິ່ງທ້າທາຍລວມນີ້, ຫວຽດນາມ ເນັ້ນໜັກວ່າ ປະເທດຕ່າງຄວນເອົາໃຈໃສ່ເປັນພິເສດເຖິງການນຳເອົາບັນດາມາດຕະການຮັກສາສຸຂະພາບປະຊາຄົມ, ຮັບປະກັນສິດທັນຍາຫານ, ເຮືອນຢູ່, ການສຶກສາ ເຂົ້າຫຼັກສູດຮຽນກໍ່ຄື ແລະ ນະໂຍບາຍແຫ່ງຊາດກ່ຽວກັບການຮັບມືກັບການປ່ຽນແປງຂອງດິນຟ້າອາກາດ, ໃນນັ້ນ ເອົາໃຈໃສ່ເປັນພິເສດເຖິງຄວາມສະເໝີພາບລະຫວ່າງຍິງ - ຊາຍ ແລະ ສິດຜົນປະໂຫຍດຂອງແມ່ຍິງ, ເດັກນ້ອຍ, ຜູ້ເຖົ້າ, ຄົນພິດານ. ທ່ານເອກອັກຄະລັດຖະທູດ ຫງວຽນແທງຈູງ ກໍ່ຢືນຢັນຄືນໃໝ່ ຄຳໝັ້ນສັນຍາຂອງ ຫວຽດນາມ ສືບຕໍ່ພ້ອມກັບບັນດາປະເທດໃນກຸ່ມຫຼັກແຫຼ່ງຊຸກຍູ້ການປຶກສາຫາລືກ່ຽວກັບຜົນກະທົບຈາກການປ່ຽນແປງຂອງດິນຟ້າອາກາດເຖິງສິດທິມະນຸດຢູ່ສະພາສິດທິມະນຸດ, ກ່ອນອື່ນໝົດແມ່ນແນະນຳຮ່າງມະຕິກ່ຽວກັບຜົນກະທົບຈາກການປ່ຽນແປງຂອງດິນຟ້າອາກາດເຖິງການຊົມໃຊ້ບັນດາສິດຂອງເດັກນ້ອຍ ເພື່ອຂໍຄຳເຫັນບັນດາປະເທດ ກ່ອນທີ່ຍືນສະເໜີຕໍ່ສະພາສິດທິມະນຸດຊຸດ 32 ຮັບຮອງເອົາ.
(ແຫຼ່ງຄັດຈາກ VOV)